Diari Oficial de la Generalitat Valenciana


Sumari del DOGV 694, del 03-11-1987 (1987/809885)

ORDRE de 7 d'octubre de 1987, de la Conselleria de Cultura, Educació i Ciència, per la qual són delegades en el Secretari General i en el Director General de Règim Econòmic i de Personal determinades atribucions.
--------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/10/07/(1)/dof/vci/html**

### Dades del document

Número de DOGV
:   694

Data del DOGV
:   03-11-1987

Secció del DOGV
:   DISPOSICIONS GENERALS

Número del document
:   1987/809885


Data del document
:   07-10-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 7 d'octubre de 1987, de la Conselleria de Cultura, Educació i Ciència, per la qual es deleguen en el Secretari General i en el Director General de Règimen Econòmic i de Peresonal determinades atribucions.  
En virtut de l'Ordre d'aquesta Conselleria de 13 de maig de 1984, modificada posteriorment per la de 5 de setembre de 1984, foren delegades determinades atribucions del Cap del Departament en el Secretari General i en el Director General de Programació i Inversions.  
Per Ordre d'aquesta Conselleria de 16 d'abril de 1986, foren delegades alhora en el Director General de Joventut i Esports determinades facultats del Conseller durant el període comprés entre el 15 de maig i el 30 de setembre de cada exercici.  
D'altra banda, en virtut dels Decrets del Conseller de la Generalitat Valenciana 140/1984, de 22 de desembre, i 24/1986, de 24 de febrer, foren desconcentrades en els Serveis Territorials de la Conselleria de Cultura, Educació i Ciència les facultats de contractació d'obres de nova construcció, reforma, ampliació o millora de centres docents públics per import de fins a cent milions de pessetes.  
La reforma recent del Reglament Orgànic i Funcional de la Conselleria de Cultura, Educació i Ciència operada pel Decret 95/1987, de 17 d'agost, del Consell de la Generalitat Valenciana, determina la necessitat d'adequar la delegació de facultats al nou març jurídic administratiu del Departament, per tal d'obtenir una celeritat i eficàcia major en l'actuació administrativa.  
Per tot això, i fent ús de les facultats que em confereixen els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article 1  
Són delegades en el Secretari General de la Conselleria de  
Cultura, Educació i Ciència les facultats següents corresponents a la Direcció del Departament:  
a) La resolució definitiva en la via administrativa dels recursos d?alçada que s'interposen davant el Conseller contra els actes i les resolucions de les Direccions Generals de la Conselleria de Cultura, Educació i Ciència.  
b) Exercici de les competències inherents al protectorat  
corresponent a aquesta Conselleria sobre les fundacions privades, associacions i entitats anàlogues de caràcter cultural o docent, i a la tutela que igualment correspon a aquesta Conselleria sobre les activitats docents i culturals desplegades per les fundacions i les associacions subjectes al protectorat d'altres departaments de la Generalitat Valenciana.  
Article 2  
Són delegades indistintament en el Secretari General i en el Director General de Règim Econòmic i de Personal les facultats següents:  
a) L'autorització de les despeses pròpies dels serveis de la Conselleria de Cultura, Educació i Ciència dins els límits legals i pressupostaris.  
b) La disposició dels crèdits corresponents dels serveis de la Conselleria de Cultura, Educació i Ciència.  
c) La proposta de pagaments corresponents a les despeses pròpies dels serveis de la Conselleria de Cultura, Educació i Ciència.  
d) L'exercici de les facultats ordinàries en matèria de contractació administrativa, no desconcentrades en els Serveis Territorials de la Conselleria de Cultura, Educació i Ciència, dins els límits legals i pressupostaris.  
e) L'exercici de les facultats en matèria de contractació subjecta al Dret Privat dins els límits legals i pressupostaris.  
f) La redistribució de crèdits pressupostaris prevista en l'article 35.1 de la Llei 4/1984, de 13 de juny, d'Hisenda Pública de la Generalitat Valenciana.  
Article 3  
La delegació prevista en els articles anteriors d'aquesta Ordre, és conferida sense perjudici de la facultat del Conseller d'advocar el coneixement i la resolució de tots els assumptes que considere oportuns.  
Article 4  
La delegació prevista en aquesta Ordre podrà ser lliurement revocada segons estableix l?article 68.5 de la Llei de la Generalitat Valenciana 5/1983, de 30 de desembre, de Govern Valencià.  
Article 5  
Sempre que es faça ús de la delegació continguda en aquesta Ordre, s'haurà de fer constar aquest aspecte en la resolució adoptada, segons que preveu l'article 68.6 de la Llei 5/1983 de 30 de desembre, de Govern Valencià, i l'article 93.4 de la Llei de Procediment Administratiu.  
DISPOSICIONS DEROGATORIES  
Primera  
Queden derogades les Ordres de 13 de maig de 1984 i 5 de setembre de 1984, de la Conselleria de Cultura, Educació i Ciència, per les quals eren delegades determinades atribucions en el Secretari General i en el Director General de Programació i Inversions.  
Segona  
Queda derogada l'Ordre de 5 de juny de 1984, de la Conselleria de Cultura, Educació i Ciència, per la qual eren delegades en el Director General de Joventut i Esports facultats contractuals en matèria de subministraments, serveis i personal eventual.  
Tercera  
Queden derogades totes les disposicions d'igual o inferior categoria que s'oposen al que estableix aquesta Ordre.  
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 7 d'octubre de 1987.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI